Жадаючыя маглі атрымаць падводны душ-масаж, цыркулярны і душ Шарко, басейн, лазню і сауну, электра- і святлолячэнне, інгаляцыю, парафін з азакерытам, магнітатэрапію… Словам, падмацаваць здароўе можна, варта рэгулярна хадзіць на прызначаныя працэдуры і не браць лішніх. Апошнія могуць і нашкодзіць у чым-небудзь. Мне асабіста спадабаліся сеансы псіхатэрапіі: дрэмлеш у мяккім крэсле пад ціхую, цудоўную музыку, а на экране — вадапад на горнай рэчцы, мора, поле з кветкамі. Рэлаксацыю атрымліваеш цудоўную, выходзіш з кабінета расслабленай, у галаве так лёгка…